OpenLLM-France/wikimedia huggingface dataset:
# David i Goliat, Homenatge a les Brigades Internacionals

David i Goliat, Homenatge a les Brigades Internacionals és un monument fet per l'escultor Roy Schifrin que es troba al districte d'Horta-Guinardó, a Barcelona.
Escultura d'homenatge a les Brigades Internacionals finançada per l'associació que agrupa un dels contingents que en van formar part, el batalló Abraham Lincoln, format per nord-americans, i per la Spanish Civil War Historical Society. El monument fou inaugurat el 28 d'octubre 1988.
Al peu del monument, s'hi poden llegir uns fragments del discurs de comiat que Dolores Ibárruri, la Pasionaria, els va dedicar.

## Història

Les Brigades Internacionals van ser unitats militars formades per voluntaris d'esquerra vinguts de diversos països del món per lluitar a la Guerra Civil Espanyola, a favor de la República i contra el feixisme. Les Brigades Internacionals van participar en la guerra com a unitats de xoc, fins que el 23 de setembre de 1938 es van retirar del conflicte a causa de la pressió de la comunitat internacional. El 28 d'octubre de 1938, el govern de la Segona República Espanyola va organitzar un multitudinari acte de comiat a Barcelona, on van desfilar els soldats internacionals que marxaven del país.
Cinquanta anys després, el 28 d'octubre de 1988, per iniciativa de l'associació nord-americana Spanish Civil War Historical Society, es va inaugurar a la boca nord del túnel de la Rovira, el monument David i Goliat (obra de l'escultor Roy Schifrin) per homenatjar tots els voluntaris.

## Vegeu també

* Art públic de Barcelona
* David i Goliat (Antoni Llena)

## Referències

* 1 2 «David i Goliat, Homenatge a les Brigades Internacionals». Art Públic Ajuntament de Barcelona. [Consulta: 5 setembre 2013].
* 1 2 3 4 5 «Monument a les Brigades Internacionals». Rutes històriques pel Districte d'Horta-Guinardó. [Consulta: 13 gener 2013].

## Bibliografia

* Bou i Roura, Lluís. Ajuntament de Barcelona. Itineraris Horta-Guinardó. Ajuntament de Barcelona, 2002. Dipòsit legal B.22.877-2002. ISBN 84-7609-991-6.
# Còlit de corona blanca

El còlit de corona blanca, també anomenat còlit tuareg(Oenanthe leucopyga) és una espècie d'ocell de la família dels muscicàpids (Muscicapidae) que habita deserts rocosos i al voltant del medi humà des de l'àrea del Sahel, cap al nord, a través del Sàhara fins a Àfrica Septentrional i a través de la Península de Sinaí fins al Mar Mort i algunes zones d'Aràbia Saudí. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «còlit de corona blanca». Diccionari dels ocells del món. TERMCAT. [Consulta: 20 gener 2021].
* ↑ «Chats, Old World flycatchers». IOC World Bird List Version 12.1. International Ornithologists' Union, 01-01-2022. [Consulta: 16 gener 2022].
* ↑ Svensson, Lars; Mullarney, Killian; Zetterstrom, Dan; Pijoan. Guia d'ocells: Europa i regió mediterrània. Itàlia: Omega, 2010, p. 288. ISBN 978-84-282-1534-3.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 713. ISBN 978-84-16728-37-4.
* ↑ BirdLife International. «White-crowned Wheatear. Oenanthe leucopyga» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 gener 2021].
# Demetrio Neyra

Demetrio Neyra Ramos (15 de desembre de 1908 - 27 de setembre de 1957) fou un futbolista peruà.
Va formar part de l'equip peruà a la Copa del Món de 1930. També participarà en el Campionat sud-americà de 1927, on marcà un gol. Pel que fa a clubs, defensà els colors del club Alianza Lima.

## Referències

* ↑ «FIFA profile». Arxivat de l'original el 2015-02-04. [Consulta: 29 abril 2018].
* ↑ 1930 FIFA World Cup Uruguay Arxivat 14-3-2008 a Wayback Machine.
* ↑ Southamerican Championship 1927 a rsssf
* ↑ Demetrio Neyra a National-Football-Teams.com (anglès)
# Dicrostonyx vinogradovi

Dicrostonyx vinogradovi és una espècie de mamífer rosegador de la família dels cricètids. És endèmic de l'illa de Wrangel (Rússia). A l'estiu, els seus hàbitats naturals són els vessants secs i rocosos i les valls fluvials amb vegetació dispersa però abundant, mentre que a l'hivern es concentra als primers llocs que queden coberts per la neu. Es creu que no hi ha cap amenaça significativa per a la supervivència d'aquesta espècie, però el seu petit àmbit de distribució fa que sigui vulnerable.
L'espècie fou anomenada en honor del mastòleg soviètic Borís Vinogràdov.

## Referències

* ↑ Tsitsulina, K. Dicrostonyx vinogradovi. UICN 2008. Llista Vermella d'espècies amenaçades de la UICN, edició 2008, consultada el 20 abril 2016.
* ↑ Beolens, Bo; Watkins, Michael; Grayson, Michael. The Eponym Dictionary of Mammals (en anglès). The Johns Hopkins University Press, 2009, p. 432. ISBN 978-0801893049.
# Dirk Bus

Dirk Bus (La Haia, 5 de desembre de 1907 - 10 de juny de 1978), fou un escultor dels Països Baixos.

## Biografia

Va formar-se a la Reial Acadèmia de Belles Arts de la Haia i a l'Acadèmia Nacional d'Arts Visuals d'Amsterdam. Va ser alumne de Bon Ingen-Housz i de Jan Bronner. Va ser professor d'escultura a l'Acadèmia d'Art i l'Acadèmia de la Haia. Un dels seus alumnes va ser l'escultor Kees Verkade.
Bus va ser durant anys president del Pulchri Studio i membre del Club 'Escultors neerlandesos d'Amsterdam. Va ser cofundador del grup Verve d'artistes de la Haia. Va dur a terme molts monuments a la Haia.

## Obres

Entre les millors i més conegudes obres de Dirk Bus s'inclouen les següents:
* Els relleus del monument als caigusts de la Segona Guerra Mundial al cementiri de Jaffa Delft
* Objectes decoratius a la façana de l'antic ajuntament a la Plaça Major De Monchy (traslladats al parc) a La Haia
* Jan Pieterszoon Sweelinck (1962) a la plaça Sweelinck a la Haia
* Europa (1965), a l'avinguda Hofzichtlaan a la Haia
* Kop de Jacobus van Hoff
* Vrouw (1965), a la plaça Zuidwerf a la Haia
* Gezins- en kinderverzorgster («mainadera») (1957) al Parc Westbroek.
* Dona (1965), a la plaça Zuidwerf a la Haia
* Jan Pieterszoon Sweelinck, a la plaça Sweelinck a la Haia
* Ase, Lijnbaan a la Haia
* Vaca, Lijnbaan a la Haia

## Referències

* 1 2 «Ontdek beeldhouwer, medailleur, tekenaar Dirk Bus» (en neerlandès). Rijksbureau voor Kunsthistorische Documentatie, 30-03-2017. [Consulta: 26 febrer 2023].
* ↑ «Verkade, Korstiaan» (en neerlandès). Rijksbureau voor Kunsthistorische Documentatie, 09-02-2023. [Consulta: 26 febrer 2023].
* ↑ van Stokkom, Freek. «Dirk Bus, Haagse beeldhouwer» (en neerlandès), 17-06-2018. [Consulta: 26 febrer 2023].
* ↑ «Verve schilders 1951-1957». Nieuwe Haagse School. [Consulta: 26 febrer 2023].
* ↑ «Delft, monument op begraafplaats 'Jaffa'» (en neerlandès). Nationaal Comité 4&5 mei. [Consulta: 26 febrer 2023].
* ↑ Ramaker, Wim. Sta een ogenblik stil ... : monumentenboek 1940/1945. Kampen: Kok, 1980. ISBN 90-242-0185-3.
* ↑ «Sweelinck-monument» (en neerlandès). Buitenkunst Den Haag. [Consulta: 26 febrer 2023].
* ↑ «Europa» (en neerlandès). Buitenkunst Den Haag. [Consulta: 26 febrer 2023].
* ↑ «Gezins- en kinderverzorgster» (en neerlandès). Buitenkunst Den Haag. [Consulta: 26 febrer 2023].

## Enllaços externs

* «Obres de Dirk Bus a la base de dades d'art públic de l'Ajuntament de L'Haia» (en neerlandès, anglès).
# Despotikó

Despotikó (en grec: Δεσποτικό), a l'antiguitat anomenada Prepesint (grec antic: Πρεπέσινθος, llatí: Prepesinthus), és una petita illa deshabitada de l'arxipèlag de les Cíclades. De poc més de 7 km², és situada al costat de l'illa d'Antíparos i forma part del seu municipi, a la regió de l'Egeu Meridional.
A l'antiguitat, fou una illa de poca importància, i juntament amb Olíaros (Antíparos), romangué depenent de Paros. Tot i així, les restes d'un gran santuari d'època arcaica revelen una certa activitat.

## Arqueologia

Al nord de l'illa, a la part més pròxima a Antíparos, s'han trobat les restes d'un extens santuari d'època arcaica dedicat a Apol·lo. Es tracta d'un complex que constava de molts edificis, i on també es retia culte a Hèstia i potser a Àrtemis. L'adoració hi està testimoniada del segle viii aC ençà, i el seu apogeu tingué lloc cap al segle vi aC; també s'utilitzà en èpoques posteriors. Entre les troballes dels períodes arcaic i clàssic figuren fragments de ceràmica, algunes amb inscripcions; gresols, estàtues de marbre, pitxers decorats, objectes d'ivori, joies i figuretes.
Aquesta illa ja fou investigada per Christos Tsountas a final del segle xix, i posteriorment s'hi han fet excavacions el 1959, sota la direcció de Nikólaos Zafiropulos, i a partir de l'any 2001, dirigides per Giannos Kuràgios.

## Referències

* ↑ Solament és esmentada per Estrabó (X 5.3) i Plini el Vell (IV 66), que es limiten a donar-ne el nom. Vegeu Smith, William (ed.). «Prepesinthus». Dictionary of Greek and Roman Geography, 1854. [Consulta: 3 novembre 2023].
* ↑ Hansen, M. H.; Nielsen, T. H. An inventory of archaic and classical poleis. Oxford University Press, 2004, p. 767.
* ↑ Ministeri de Cultura de Grècia: Despotikó (història) (en grec).
* ↑ Noves troballes a la petita i deshabitada illa de Despotikó, a Grècia, en National Geographic
* ↑ Despotikó en la pàgina www.antiparos.gr Arxivat 2019-08-17 a Wayback Machine. (en grec).
# Districte de Ponent (Palma)

El districte de Ponent és una de les cinc zones administratives en què s'ha dividit el terme municipal de Palma i està format pels barris següents:
* Los Almendros-Son Pacs
* La Bonanova
* Cala Major
* El Camp d'en Serralta
* El Fortí
* Gènova
* El Jonquet
* Portopí
* Sant Agustí
* Santa Catalina
* Son Anglada
* Son Armadams
* Son Cotoner
* Son Dameto
* Son Dureta
* Son Espanyolet
* Son Flor
* Son Peretó
* Son Rapinya
* Son Roca
* Son Serra-La Vileta
* Son Vida
* Son Xigala
* Son Ximelis
* El Terreno
* La Teulera
A més, també hi ha aquesta zona que no és pròpiament un barri:
# Cynoglossus heterolepis

Cynoglossus heterolepis és un peix teleosti de la família dels cinoglòssids i de l'ordre dels pleuronectiformes que es troba a les costes del sud de Nova Guinea fins al nord d'Austràlia.

## Referències

* ↑ The Taxonomicon (anglès)
* ↑ FishBase (anglès)
# Cynoglossus feldmanni

Cynoglossus feldmanni és un peix teleosti de la família dels cinoglòssids i de l'ordre dels pleuronectiformes que es troba a les costes de Borneo, Sumatra i Cambodja.

## Referències

* ↑ The Taxonomicon (anglès)
* ↑ FishBase (anglès)
# Cynoglossus gracilis

Cynoglossus gracilis és un peix teleosti de la família dels cinoglòssids i de l'ordre dels pleuronectiformes que es troba a les costes orientals d'Àsia, des del Mar de la Xina Meridional fins a Corea.

## Referències

* ↑ The Taxonomicon (anglès)
* ↑ FishBase (anglès)
# Cynoglossus durbanensis

Cynoglossus durbanensis és un peix teleosti de la família dels cinoglòssids i de l'ordre dels pleuronectiformes que es troba a les costes que van des de Kenya a KwaZulu-Natal i, també, a Zanzíbar i Madagascar.

## Referències

* ↑ The Taxonomicon (anglès)
* ↑ FishBase (anglès)
# Denis Jacomet

Nicolas Denis Jacques Jacomet va ser un polític nord-català, nascut a Prada (Conflent) el 3 de juny de 1757 i mort també a Prada el 13 de gener de 1829.
Comerciant, quan es produí la revolució francesa fou escollit alcalde de Prada, càrrec que va ocupar de 1790 a 1795 i de 1813 a 1814. També fou elegit diputat en representació del departament dels Pirineus Orientals al Conseil des Anciens el 21 de germinal de l'any VI. Va passar al Corps législatif en 1800 i va mantenir l'escó en 1807. Fou escollit novament diputat en 1815, durant els Cent Dies.

## Fonts

* Adolphe Robert. Dictionnaire des parlementaires français... : depuis le 1$^{er}$ mai 1789 jusqu'au 1$^{er}$ mai 1889... / publ. sous la dir. de MM. Adolphe Robert, Edgar Bourloton et Gaston Cougny (en francès). 5 vol.. Edgar Bourloton, 1889-1891.
* Capeille, Jean. Dictionnaire de biographies roussillonnaises, 1914.
* VVAA. Nouveau Dictionnaire de Biographies Roussillonnaises 1789-2011. 1 Pouvoirs et société. Perpignan: Publications de l'olivier, 2011, p. 699. ISBN 9782908866414.
# Jeri gorjaestriat

El jeri gorjaestriat (Neomixis striatigula) és una espècie d'ocell de la família dels cisticòlids (Cisticolidae). Habita boscos i zones arbustives de les terres baixes del sud-oest i est de Madagascar.

## Taxonomia

S'han descrit tres subespècies:
* N. s. sclateri Delacour, 1931, del nord-est de Madagascar.
* N. s. striatigula Sharpe, 1881, del sud-est de Madagascar.
* N. s. pallidior Salomonsen, 1934, del sud-oest de Madagascar.
Alguns autors consideren la població sud-occidental una espècie de ple dret:
* jeri pàl·lid(Neomixis pallidior).

## Referències

* ↑ jeri gorjaestriat«Jeri gorjaestriat». Cercaterm. TERMCAT, Centre de Terminologia. Rev. 20/03/2021(català)
* ↑ J. del Hoyo, N.J. Collar, Christie, D.A., Elliott, A., Fishpool, L.D.C., Boesman, P. and Kirwan, G.M. 2016. HBW and BirdLife International Illustrated Checklist of the Birds of the World. Volum 2:Passerines. Lynx Edicions and BirdLife International, Barcelona, Spain and Cambridge, UK.
* ↑ jeri pàl·lid«Jeri gorjaestriat». Cercaterm. TERMCAT, Centre de Terminologia. Rev. 20/03/2021(català)
# St. Mary's (Alaska)

St. Mary's és una concentració de població designada pel cens dels Estats Units a l'estat d'Alaska. Segons el cens del 2000 tenia 500 habitants.

## Demografia

Segons el cens del 2000, St. Mary's tenia 500 habitants, 137 habitatges, i 90 famílies La densitat de població era de 4,4 habitants/km².
Dels 137 habitatges en un 45,3% hi vivien nens de menys de 18 anys, en un 40,9% hi vivien parelles casades, en un 17,5% dones solteres, i en un 34,3% no eren unitats familiars. En el 28,5% dels habitatges hi vivien persones soles el 2,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,58 i el nombre mitjà de persones que vivien en cada família era de 4,6.
Per edats la població es repartia de la següent manera: un 39,6% tenia menys de 18 anys, un 8,6% entre 18 i 24, un 30,4% entre 25 i 44, un 15% de 45 a 60 i un 6,4% 65 anys o més.
L'edat mediana era de 26 anys. Per cada 100 dones de 18 o més anys hi havia 111,2 homes.
La renda mediana per habitatge era de 39.375 $ i la renda mediana per família de 31.875 $. Els homes tenien una renda mediana de 35.313 $ mentre que les dones 22.250 $. La renda per capita de la població era de 15.837 $. Aproximadament el 21,5% de les famílies i el 20,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- St. Mary's». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- St. Mary's». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Serra de Cal Casanoves

La Serra de Cal Casanoves és una serra situada al municipi del Montmell (Baix Penedès), amb una elevació màxima de 652,9 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Partit de Kyoto

El Partit de Kyoto (en japonés: 京都党, Kyôto tô) també anomenat Partit Polític Regionalista-Partit de Kyoto (地域政党 京都党, Chiiki seitô Kyôto tô) és un partit polític japonés d'àmbit local i d'ideologia regionalista i monàrquica que actua a la ciutat de Kyoto. El partit va ser fundat el 2010 per l'ex-regidor Shōei Murayama.
Els pilars fonamentals de l'ideologia del partit són dos: la defensa dels interesos del ciutadans de Kyoto front als partits de caràcter estatal i el suport a l'iniciativa Sōkyō, la qual planteja un estatus de co-capitalitat entre Tòquio i Kyoto on, mentres el govern civil es manté a Tòquio, la familia imperial es traslladaria a viure a la ciutat, i realitzaria els seus actes cerimonials allà. D'això es pot deduir que el partit també és monàrquic.

## Resultats electorals
### Eleccions a alcalde de Kyoto

| Elecció | Candidat | Vots | Percentatge | Resultat |
| 2020 | Shōei Murayama | 94.859 | 20,31% | No |

### Consell Municipal de Kyoto

| Any eleccions | Vots | % vots | Diputats | +/- |
| 2011 | ND | ND | 4 / 67 | Nou |
| 2015 | ND | ND | 5 / 67 | 1 |
| 2019 | ND | ND | 5 / 67 | = |

## Referències

* ↑ 皇室を京都へ！双京構想の実現に向けて！【京都党official web】2017年10月12日 閲覧
* ↑ Els membres no es van presentar amb les sigles del partit
* ↑ 京都市議会議員選挙（2011年4月10日投票） - 政治山 2017年11月15日 閲覧
* ↑ 存在感増した京都党、平成生まれ市議も誕生　京都市議選 - 京都新聞2015年04月13日 (アーカイブ)2017年11月15日 閲覧
* ↑ «京都市・府議選、自民第１党維持　投票率は過去最低　». 京都新聞. Arxivat de l'original el 2019-04-30. [Consulta: 8 abril 2019].
# Zapteryx brevirostris

Zapteryx brevirostris és un peix de la família dels rinobàtids i de l'ordre dels rajiformes.

## Morfologia

Pot arribar als 54 cm de llargària total.

## Alimentació

Menja poliquets i crustacis.

## Distribució geogràfica

Es troba a les costes del sud-oest de l'Atlàntic des del Brasil fins a l'Argentina.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 Torres, Armi G.; Abucay, Luisa. «Zapteryx brevirostris (Müller & Henle, 1841)» (en anglès). FishBase.
* ↑ ZipCodeZoo.com (anglès)
# Josep Mach i Escriu

Josep Mach i Escriu (Barcelona, 1810 — Saragossa, 1885) va ser un escriptor religiós jesuïta català. El 3 de març de 1825, va ingressar a l'ordre de la Companyia de Jesús. Va ser missioner a Galícia on dirigí la Missió de la Corunya. L'any 1880 es va traslladar a Saragossa. Va escriure principalment sobre temàtica religiosa com obres ascètiques i devocionaris. Les seves tres primeres obres van ser escrites en català, tanmateix l'obra que el feu conegut va ser Áncora de salvación (1854) del qual se'n feren més de seixanta edicions en vida; aquesta obra ha estat traduïda al francès, italià basc i portuguès. Va compondre els devocionaris populars Gozos del Beato P. Claver i Gozos de los Santos martires de Japon. Durant la seva estada a les Filipines, algunes de les seves obres van ser traduïdes a diferents llengües locals del país.

## Obres

* Prácticas cristianas (1851, set edicions en vida)
* Mina riquíssima de gràcies e indulgències... (1852, tres edicions)
* Norma de vida cristiana [...] a mas de moltas oracions anyadidas se trovaran en aquesta edició un nou Via-Crucis, meditacions para contemplar lo sant rosari, una novena de animas y los hymnes y contichs mes usuals (Barcelona, 1853)
* Áncora de salvación (Barcelona, 1854)
* Novena de animas (1855, en català)
* Tesoro del sacerdote (1861)
* Maná del Sacerdote o colección de oraciones, exámenes, meditaciones y suaves industrias no menos abundantes que oportunas para la sanctificación del Eclesiástico (Barcelona, 1863, sis edicions)
* El dia feliz ó recuerdo de la primera comunión (Barcelona, 1866)
* Visitas al Ssmo. Sacramento (1882)
* Visitas á San José... (Barcelona, 1882)
* Tesoro del catequista... (Barcelona, 1882)
* Libro de la Mision (Barcelona, 1882)
* Ramillete espiritual para la juventud o devoto de S. Luis de Gonzaga (1886)
* Afectos á la Pasion de Christo

## Referències

* Jesuïtes i Catalunya: fets i figures, Josép M. Benítez i Riera, pp.207-2008. L'Abadia de Montserrat, 1996. ISBN 8478267255.
* «Josep Mach i Escriu». Gran Enciclopèdia Catalana. Barcelona: Grup Enciclopèdia Catalana.
# Landévant

Landévant (en bretó Landevant) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 2.714 habitants.

## Demografia

Evolució de la població INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| - | - | - | - | - | 1.576 | - | - | - |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | 1.600 | - | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 1.634 | - | - | - | - | 1.823 | 1.648 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1.601 | 1.594 | 1.516 | 1.794 | 2.083 | 2.123 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Jean-François Le Neillon | |

## Referències

* ↑ Landévant al lloc web de l'Insee
# Lazio

«Lazio» té aquests significats:
* Lazio (italià) o Laci (català), regió d'Itàlia amb capital a Roma
* Società Sportiva Lazio, un dels equips de futbol de la ciutat de Roma
# Letori (amic de Gai Grac)

Letori (llatí: Laetorius) va ser un amic de Gai Semproni Grac. Va viure al segle ii aC.
La seva lleialtat es va posar en relleu quan en el moment en què Grac s'escapava, l'any 121 aC, Letori va quedar a un extrem del pont Fabrici que connectava la insula Tiberina amb els dos costats oposats del riu, per impedir el pas dels perseguidors. Com que no els va poder aturar es va matar voluntàriament.
En parla Valeri Màxim. Plutarc l'anomena Licini en comptes de Letori.

## Referències

* ↑ [https://quod.lib.umich.edu/m/moa/acl3129.0002.001/719?rgn=full+text;view=image;q1=LaetoriusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 709. ]
# Estadi de Roudourou

L'Estadi Municipal de Roudourou (o Stade Municipal de Roudourou) és un estadi de futbol de la ciutat de Guingamp, a la regió de Bretanya, França. Va ser inaugurat el 1990 amb una capacitat aproximada per 12.000 persones, el 2007 després d'una renovació va augmentar el seu aforament a 18.250 espectadors. És l'estadi del club En Avant de Guingamp, equip actualment en la Ligue 1.
El 10 d'octubre de 2009, el recinte va ser seu del partit de la Selecció de futbol de França en què van derrotar a Illes Fèroe per 5-0, partit vàlid per la classificació a la Copa Mundial de 2010. La victòria va assegurar el lloc de França en els play-offs.
| Data | Competició | selecció | selecció | resultat | Assistència |
| 10 d'octubre de 2009 | Classificació Copa Mundial de 2010 | França | Illes Fèroe | 5 - 0 | 16.755 |

## Referències

* ↑ «France stroll to book play-off plau». fifa.com. Arxivat de l'original el 2015-09-24. [Consulta: 9 febrer 2016].

## Enllaços externs

* Stadiumguide - Stade du Roudourou
# Langoš

El langoš (txec) —lángos (hongarès), langoš / podplamenník (eslovac), langoš лангош (rus), langosz (polonès)— és un àpat d'origen hongarès molt estès a Àustria, Romania, Sèrbia i Eslovàquia. Es fa amb aigua o llet, farina, llevat i sal. Es fregeix en oli, i també n'hi ha variants amb farina, llevat, sal, ou i iogurt.
El nom deriva de l'adjectiu hongarès láng, que significa 'flama'. Això es deu que tradicionalment es preparava al forn de casa prop de les flames. Originàriament era un esmorzar, tot i que actualment es pot menjar com a aperitiu durant tot el dia i ara es fregeix en oli en comptes de fer-se al forn.
Es serveix sobretot als establiments de menjar ràpid, tot i que també es pot preparar a casa, untat amb all o mantega d'all o amb altres acompanyants, com nata, formatge, tomàquet o pernil.

## Referències

* 1 2 «NetCooks - Hungarian Langos Recipe».
* 1 2 June Meyers Authentic Hungarian Heirloom Recipes Cookbook